| **בנק ישראל**דוברות והסברה כלכלית |  | ‏ירושלים, יב' באב, התש"פ‏‏2 אוגוסט 2020 |
| --- | --- | --- |

הודעה לעיתונות:

# המדד המשולב לחודש יוני נשאר ללא שינוי, לאחר מספר חודשים של ירידות משמעותיות בעקבות הגל הראשון של נגיף הקורונה

המדד המשולב למצב המשק לחודש יוני 2020 נותר בקירוב ללא שינוי ומצביע על התייצבות של המשק ביוני, בניגוד לחודשים האחרונים בהם נרשמה ירידה. המדד התייצב ברמה נמוכה, הנובעת מהירידות החדות במהלך הגל הראשון של נגיף הקורונה בחודשים מרץ-מאי (לוח 1). לנוכח ייחודו של המשבר, אין להסיק מעוצמת השינויים במדד לגבי העוצמה המדויקת של השינויים בפעילות, ובפרט לא לגבי העוצמה היחסית בין החודשים השונים. זאת מכיוון שנתוני הקצה עבור חלק מהאינדיקאטורים מתפרסמים בפיגור, ומשפיעים עם פרסומם על מגמת המדד. עם ביטול מרבית הסגרים והמגבלות במחצית השנייה של אפריל ובמהלך מאי, החל תהליך של עלייה בפעילות במרבית ענפי המשק ותחילת חזרה לפעילות כלכלית סדירה. שינוי זה מתבטא בצורה החזקה ביותר במדד הפדיון במסחר *הקמעונאי, שלאחר עלייתו החדה בחודש מאי רמתו נותרה נמוכה רק ב-5% מרמתו בפברואר, לפני פרוץ נגיף הקורונה בישראל.* שינוי זה גם נראה בעדכון של המדד המשולב לחודש מאי שמראה שהמשק המשיך להתכווץ במאי, אך בקצב משמעותית איטי מאשר באפריל.

עליית המדד המשולב משקפת עלייה במרבית הרכיבים בחודש מאי, ובראשם עלייה חדה במדד פדיון המסחר הקמעונאי ועלייה במדד הפדיון בשירותים, מדד הייצור התעשייתי ויצוא השירותים. היא גם משקפת עליות ביוני במרבית הרכיבים שדווחו עד כה, ביניהם המשך התאוששות שיעור המשרות הפנויות מהירידה החדה בו בשיא המשבר ועלייה ביבוא מוצרי הצריכה אחרי ירידה בחודשים ינואר-מאי, איתות לתחילת התאוששות בצריכה הפרטית. לצד אלה, הצטברות ההשפעה השלילית של האינדיקאטורים השונים בחודשים מרץ-אפריל על רכיב המגמה של המדד[[1]](#footnote-1), מיתנה את עלייתו. לוח 2 מציג את התפתחות רכיבי המדד בחודשים האחרונים.

הסברים מפורטים לגבי אופן חישוב המדד המשולב וכן לוחות מפורטים ארוכי טווח ניתן למצוא בקישור: <https://www.boi.org.il/he/Research/Pages/ind.aspx>

# לוח 1: עדכונים לאחור במדד המשולב

| **עדכון משולב (באחוזים)** | **נתון קודם** | **נתון חדש** |
| --- | --- | --- |
| יוני |  | 0.03 |
| מאי | 1.80- | 0.62- |
| אפריל  | -1.56 | -1.70 |
| מרץ  | -0.66 | 0.74- |

# לוח 2: השינויים ברכיבי המדד בחודשים האחרונים[[2]](#footnote-2)♦

*(שיעורי שינוי חודשיים באחוזים, אלא אם כן צוין אחרת)*

|  | **יוני** | **מאי** | **אפריל** | **מרץ** |
| --- | --- | --- | --- | --- |
| מדד הייצור התעשייתי *(ללא כריה וחציבה)1* |   | 7.2 | -9.9 | -8.7 |
| מדד הפדיון בשירותים *(ללא חינוך ומינהל ציבורי)1* |   | 4.4 | -7.9 | -17.8 |
| מדד הפדיון במסחר *הקמעונאי1* |   | 25.7 | -17.2 | -9.6 |
| יבוא מוצרי הצריכה*[[3]](#footnote-3)* | 8.3 | -0.6 | -5.8 | -6.8 |
| יבוא התשומות לייצור (ללא דלקים) | 2.2 | -9.9 | 6.2 | -1.0 |
| יצוא הסחורות *(ללא חקלאות)**2* | -4.7 | 13.0 | 3.1 | -20.2 |
| יצוא השירותים *(ללא תחבורה) 3* |   |  6.0 | -6.5 | -8.2 |
| משרות השכיר – במגזר הפרטי |   |   | -27.9 | -3.2 |
| שיעור המשרות הפנויות במגזר העסקי*4* | 2.2 | 2.0 | 1.3 | 1.8 |
| התחלות הבנייה5 |   |  |  | -10.5 |

1. לאור השינויים החריפים בפעילות העסקית כתוצאה מהקורונה, החל מחודש פברואר החישוב של קצב מגמה בוצע על בסיס מודל שינוי המשטרים (regime switching)  המתווסף למערכת הרגילה של המודל המבוססת על מסנן קלמן (Kalman Filter). [↑](#footnote-ref-1)
2. ♦ *מאחר שבלמ״ס לא חישבו סדרות מנוכות עונתיות עבור חלק מהמשתנים, יתכנו אי-התאמות בין חלק מהנתונים המופיעים בלוחות המדד המשולב ובין פרסומי הלמ״ס.* [↑](#footnote-ref-2)
3. 1מאחר והלמ״ס לא חישבה ניכוי עונתיות עבור מרץ-מאי, נתוני הייצור התעשייתי והפדיון לחודשים אלה חושבו על בסיס גורם עונתיות חזוי לאותו חודש.

2 *יבוא ויצוא הסחורות מחושבים במחירים קבועים (באמצעות ניכוי שינויים במדדי המחירים של סחר החוץ)*

*3* יצוא השירותים מחושב במונחים ריאליים באמצעות מדד המחירים לצרכן ומורכב מיצוא שירותים עסקיים אחרים ויצוא שירותי תיירות. *מאחר והלמ״ס לא חישבה ניכוי עונתיות עבור מרץ-מאי לנתוני יצוא שירותי תיירות, נתוני יצוא השירותים לחודשים מרץ-מאי הם סכום של יצוא שירותים עסקיים אחרים בניכוי עונתיות ויצוא שירותי תיירות בנתונים מקוריים.*

4 *שיעור המשרות הפנויות מחושב מתוך סך המועסקים ונכלל במדד ברמתו.* מאחר והלמ״ס לא חישבה ניכוי עונתיות עבור מרץ-יוני הנתונים לחודשים אלה אינם מנוכי עונתיות.

5 *מכיוון שהלמ"ס מפרסמת את נתוני התחלות הבניה פעם ברביע, הנתונים המשולבים במודל הם בפריסה חודשית על סמך מקורות נוספים, כך שהפריסה תואמת את הנתון הרבעוני שהלמ"ס מפרסמת (באחוזים, מנוכה עונתיות).* [↑](#footnote-ref-3)